sagorsarker/bangla-wikipedia huggingface dataset:
নাসিরউদ্দিন আহমেদ পিন্টু

নাসিরউদ্দিন আহমেদ পিন্টু (জন্ম: ১ সেপ্টেম্বর ১৯৬৭ - মৃত্যু: ৩ মে ২০১৫) একজন বাংলাদেশ জাতীয়তাবাদী দলের রাজনীতিবিদ ছিলেন। তিনি ঢাকা-৮ আসন থেকে সংসদ সদস্য ছিলেন।
পিন্টু নব্বইয়ের দশকে বাংলাদেশ জাতীয়তাবাদী ছাত্রদলের সভাপতি ছিলেন। তিনি বাংলাদেশ জাতীয়তাবাদী দলের ঢাকা ইউনিটের সাংগঠনিক সম্পাদক ছিলেন। তিনি ২০০১ সালে ঢাকা-৮ আসন থেকে থেকে সংসদ সদস্য নির্বাচিত হয়েছিলেন। ২০০৩ সালে, বাংলাদেশ জাতীয়তাবাদী দলের সরকার তার ভাইয়ের বিরুদ্ধে হত্যার অভিযোগ প্রত্যাহার করতে ক্লান্ত হলেও বিচারক তাকে অস্বীকার করেছিলেন। 
২০০৯ সালে বাংলাদেশ বিডিআর বিদ্রোহের সাথে জড়িত থাকার দায়ে পিন্টুকে যাবজ্জীবন কারাদণ্ড দেওয়া হয়েছিল। তিনি বিদ্রোহীদের পরিবহন সরবরাহ করে সহায়তা করেছিলেন বলে আদালতে উল্লেখ করা হয়। তিনি ঢাকা দক্ষিণ সিটি কর্পোরেশনে নির্বাচনে প্রতিদ্বন্দ্বিতা করার চেষ্টা করেছিলেন। তার দোষী সাব্যস্ত হওয়ার বিষয়ে পর্যাপ্ত তথ্য মনোনয়পত্রের সাথে সরবরাহ করতে না পারায় বাংলাদেশ নির্বাচন কমিশন তার মনোনয়ন বাতিল করে দেয়। 
পিন্টুর বিয়ে হয়েছিল নাসিমা আক্তার কল্পনার সাথে। তাকে ২০১৬ সালে বাংলাদেশ জাতীয়তাবাদী দলের একজন নির্বাহী কমিটির সদস্য করা হয়েছিল। 
পিন্টু কারাগারে থাকাকালীন ৩ মে ২০১৫ তারিখে যাবজ্জীবন কারাদণ্ডের সাজা ভুগছিলেন। সেখানে তিনি অসুস্থ হলে তাকে রাজশাহী মেডিকেল কলেজ ও হাসপাতালে নেয়া হয়। সেখানে কর্তব্যরত চিকিৎসক তাকে মৃত ঘোষণা করেন। পিন্টুর পরিবার এটি রাজনৈতিক হত্যাকাণ্ড হিসেবে আখ্যা দেয়।
লারা মারিটজ

২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আয়ারল্যান্ডের দলীয় স্কোয়াডে তার নাম অন্তর্ভুক্ত হয়েছিল। ২০১৮ সালের অক্টোবরে, ওয়েস্ট ইন্ডিজে অনুষ্ঠিত আইসিসি মহিলা বিশ্ব টুয়েন্টি২০ প্রতিযোগিতার জন্য আয়ারল্যান্ডের দলে ছিলেন তিনি। আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় সে ছিল দলের একজন অন্যতম সদস্য।
আল আরাবি (সাময়িকী)

আল-আরাবি (আরবি: العربي) একটি মাসিক আরবি সাময়িক পত্রিকা যা মূলত আরব বিশ্বের সংস্কৃতি, সাহিত্য, শিল্প, রাজনীতি, সমাজ এবং অর্থনীতিকে তুলে ধরে। পত্রিকাটির প্রথম সংস্করণ ১৯৫৮ সালের ডিসেম্বরে প্রকাশিত হয়, সর্ব-আরববাদের আদর্শ প্রচারে এটি সচেষ্ট ছিল। ম্যাগাজিনটি জনসাধারণের অংশগ্রহণকে উৎসাহ দেয় এবং ফটোগ্রাফি এবং ফ্রিল্যান্স কাজের ব্যবহার করে।
কুয়েত সরকার আরবি সাহিত্যে জোর দেওয়ার জন্য আল-আরাবি সাময়িকীটি প্রতিষ্ঠা করে। মাসিক পত্রিকাটি সর্বদা দেশের গণমাধ্যমের প্রধান নিয়ন্ত্রক সংস্থা কুয়েতি তথ্য মন্ত্রণালয় থেকে আর্থিক সহায়তা পেয়েছে। আহমদ জাকি সাময়িকীটির প্রথম প্রধান সম্পাদক ছিলেন এবং সাময়িকীটি প্রথম ১৯৫৮ সালের ডিসেম্বর মাসে প্রকাশিত হয়।
প্রথম দিন থেকেই, পত্রিকাটি আরব এবং আন্তর্জাতিক উভয় সম্প্রদায়ের জীবনের সমস্ত বিষয় নিয়ে বিভিন্ন গুরুত্বপূর্ণ বিষয়কে তুলে ধরেছে। পত্রিকাটিতে অনেক বিখ্যাত লেখক, শিল্পী ও কবিদের নিবন্ধ প্রকাশিত হয়; যেমন আব্বাস আল-আক্কাদ, নিজার কাব্বানি, সাইদ আল-আফগানি, আবদুল হাদি আলতাজি, ইহসান আব্বাস, ইউসুফ ইদ্রিস এবং সালাহ আবদেল সবুর, দালাল আলমুতাইরি। ১৯৯০ সালের আগস্ট থেকে ১৯৯১ সালের ফেব্রুয়ারি পর্যন্ত ইরাকের কুয়েত আক্রমণের সময় পত্রিকাটি সাময়িকভাবে সাত মাস বন্ধ ছিল।
লিয়া পল

২০১৯ সালের মে মাসে ওয়েস্ট ইন্ডিজের বিপক্ষে সিরিজের জন্য আয়ারল্যান্ডের মহিলাদের টুয়েন্টি২০ আন্তর্জাতিক (ডব্লিউটি২০আই) স্কোয়াডে তার নাম তালিকাভূক্ত ছিল, কিন্তু তিনি খেলেননি। আগস্ট ২০১৯ এ, তাকে ২০১৯ নেদারল্যান্ডস মহিলা কোয়াডরেঙ্গুলার সিরিজের জন্য আইরিশ মহিলা টি-টোয়েন্টি আন্তর্জাতিক (ডব্লিউটি২০আই) স্কোয়াডে স্থান দেওয়া হয়েছিল। তিনি ৮ আগস্ট ২০১৯- এ নেদারল্যান্ডসের বিপক্ষে আয়ারল্যান্ডের হয়ে মহিলাদের টুয়েন্টি২০ আন্তর্জাতিকে অভিষেক করেন।
আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের দলীয় স্কোয়াডে অন্তর্ভুক্ত করা হয়েছিল।
মোহাম্মদ মনজুর আলম

মোহাম্মদ মনজুর আলম (যিনি এম. মনজুর আলম নামেই সর্বাধিক পরিচিত) একজন বাংলাদেশী রাজনীতিবিদ এবং চট্টগ্রাম সিটি কর্পোরেশনের সাবেক মেয়র। তিনি ২০১০ থেকে ২০১৫ সাল পর্যন্ত চট্টগ্রামের মেয়র ছিলেন।
মনজুর বাংলাদেশ আওয়ামী লীগের মাধ্যমে রাজনীতিতে যোগদান করেন। দীর্ঘদিন চট্টগ্রামের উত্তর কাট্টলী এলাকার কাউন্সিলর হিসেবে দায়িত্ব পালন করেন। ২০১০ চট্টগ্রাম সিটি নির্বাচনের পূর্বে তিনি বাংলাদেশ জাতীয়তাবাদী দলে (বিএনপি) যোগাদান করেন এবং বিএনপির প্রার্থী হিসেবে মেয়র নির্বাচিত হন। সেসময় তিনি বিএনপি চেয়ারপারসনের উপদেষ্টা হিসেবেও দায়িত্ব পালন করেন। ২০১৫ সালের মেয়র নির্বাচনেও তিনি বিএনপির প্রার্থী হিসেবে প্রতিদ্বন্দ্বিতা করেন এবং নির্বাচনের দিন অনিয়মের অভিযোগ এনে নির্বাচন বর্জন করেন। একইসাথে তিনি রাজনীতি থেকেও অবসরের ঘোষণা দেন। ২০১৬ সালে তিনি পুনরায় আওয়ামী লীগের রাজনীতিতে সক্রিয় হন।
মনজুর চট্টগ্রামে জন্মগ্রহণ করেন। তিনি মোস্তফা হাকিম গ্রুপ এবং উত্তর কাট্টলী আলহাজ্ব মোস্তফা হাকিম ডিগ্রী কলেজের প্রতিষ্ঠাতা।
অর্লা প্রেন্ডারগাস্ট

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের স্কোয়াডে অন্তর্ভুক্ত করা হয়েছিল।
বুখারা প্রদেশ

বুখারা প্রদেশ (Buxoro Region) (, بۇحارا ۋىلايەتى) উজবেকিস্তানের একটি প্রশাসনিক প্রদেশ। এটি দেশের দক্ষিণপশ্চিম অংশে অবস্থিত। কিজিল কাম মরুভূমি প্রদেশের বড় অংশ জুড়ে বিস্তৃত। প্রদেশটি তুর্কমেনিস্তান, নাভোই প্রদেশ, কাশকাদারিও প্রদেশ, খোয়ারেজম প্রদেশের কিছু অংশ এবং কারাকালপাকস্তান প্রজাতন্ত্র দ্বারা বেষ্টিত। প্রদেশের আয়তন ৩৯,৪০০ বর্গ কিমি এবং জনসংখ্যা প্রায় ১৫,৪৩,৯০০ (২০০৯ সালের তথ্য অনুযায়ী)। মোট জনসংখ্যার ৭১% গ্রামীণ এলাকায় বসবাস করে।
বুখারা প্রদেশ ১১টি প্রশাসনিক জেলায় বিভক্ত। প্রদেশের রাজধানী বুখারা। অন্যান্য প্রধান শহরের মধ্যে রয়েছে ওলুত, কারাকুল, গালাওসিও, গাজলি, গিজদুভন, কোগোন, রুমিতান, শফিরকোন ও ভবকন্দ।
এই প্রদেশ শুষ্ক মহাদেশীয় জলবায়ুর অন্তর্গত।
প্রাচীন শহর বুখারা ইউনেস্কোর বিশ্ব ঐতিহ্যের অন্তর্গত। এটি আন্তর্জাতিক পর্যটনের একটি কেন্দ্র। শহরে ও শহরের পার্শ্ববর্তী এলাকাসহ অন্যান্য জেলায় অনেক ঐতিহাসিক ও স্থাপত্য বৈশিষ্ট্যসম্পন্ন স্থাপনা রয়েছে। প্রখ্যাত মুহাদ্দিস ইমাম বুখারী বুখারায় জন্মগ্রহণ করেছেন।
বুখারা প্রদেশে গুরুত্বপূর্ণ প্রাকৃতিক সম্পদ রয়েছে। এর মধ্যে রয়েছে প্রাকৃতিক গ্যাস, পেট্রোলিয়াম, গ্রাফাইট, বেন্টোনাইট, মার্বেল, সালফার, চুনাপাথর এবং নির্মাণকাজের কাঁচামাল। এছাড়াও গুরুত্বপূর্ণ শিল্পের মধ্যে রয়েছে তেল প্রক্রিয়াজাতকরণ, তুলা প্রক্রিয়াজাতকরণ, টেক্সটাইল এবং হালকা শিল্প। ঐতিহ্যবাহী হস্তশিল্প যেমন স্বর্ণের এমব্রয়ডারি, সিরামিক ও খোদাইকর্ম প্রচলিত রয়েছে। বুখারা প্রদেশ উজবেকিস্তানে কারাকুল ভেড়া উৎপাদনের কেন্দ্র।
শ্যামলী আইডিয়াল পলিটেকনিক ইনস্টিটিউট

শ্যামলী আইডিয়াল পলিটেকনিক ইনস্টিটিউট বাংলাদেশের একটি বেসরকারি পলিটেকনিক ইনস্টিটিউট, এটি বাকাশিবো এর অধীনে চার বছরের মেয়াদি ডিপ্লোমা ইঞ্জিনিয়ারিং ডিগ্রী প্রদান করে। ইনস্টিটিউটটি ১৯৭৯ সালে প্রতিষ্ঠিত হয়েছে। ঢাকা, চট্টগ্রাম, রংপুর, লক্ষ্মীপুর এর চারটি ক্যাম্পাস রয়েছে।
শ্যামলী আইডিয়াল পলিটেকনিক ইনস্টিটিউট ১৯৭৯ সালে এম. এ. সাত্তার প্রতিষ্ঠা করেছিলেন। এম. এ. সাত্তার কিছু শিক্ষার্থী নিয়ে প্রতিষ্ঠানের যাত্রা শুরু করেছিলেন। যা বর্তমানে বাংলাদেশের সবচেয়ে ব্যয়বহুল বেসরকারী পলিটেকনিক ইনস্টিটিউট হিসাবে পরিচিত। যেখানে আজ হাজার হাজার শিক্ষার্থী ডিপ্লোমা কোর্স করছে। বর্তমানে প্রতিষ্ঠানের ৪ টি জেলায় ৪ টি ক্যাম্পাস রয়েছে। তবে সাম্প্রতিক সময়ে লক্ষ্মীপুর ক্যাম্পাসে শিক্ষার্থী সংখ্যা কম থাকায় তা প্রায় অচল অবস্থায় রয়েছে।
শ্যামলী আইডিয়াল পলিটেকনিক ইনস্টিটিউটে ১৪টি প্রযুক্তি ও প্রকৌশল বিভাগ রয়েছে :-
শ্যামলী আইডিয়াল পলিটেকনিক ইনস্টিটিউটে ওয়ার্কশপ এবং ল্যাবরেটরি সমূহঃ
চার বছর মেয়াদে একটি ইন্ডাস্ট্রিয়াল ট্রেনিং সহ মোট আটটি পর্বে এই কোর্স শেষ হয়। পর্ব সমাপনী পরীক্ষার ফলাফলের ভিত্তিতে এবং শিক্ষার্থীদের উপস্থিতির উপর ভিত্তি করে প্রতি পর্বে ৪৫% শিক্ষার্থী (ছাত্রী ১০০%) সরকারিভাবে বৃত্তি পেয়ে থাকে। মেয়ে শিক্ষার্থীদের জন্য টিউশন ফী মওকুফ করা হয়েছে। এছাড়া বিশ্ব ব্যাংক গোষ্ঠী হতেও গরিব মেধাবী ছাত্র-ছাত্রীদের বৃত্তি প্রদান করে থাকে। তবে ২০২০ সালের শেষের দিকে উক্ত বিশ্ব ব্যাংক বৃত্তিসহ সকল প্রকার সরকারি বৃত্তি বাতিল করে দেওয়া হয়েছে।
শ্যামলী আইডিয়াল পলিটেকনিক ইনস্টিটিউট গণপ্রজাতন্ত্রী বাংলাদেশ সরকারের আধীনে বাংলাদেশ কারিগরি শিক্ষা বোর্ড কর্তৃক পরিচালিত একটি বেসরকারি কারিগরি শিক্ষাপ্রতিষ্ঠান।
১৬/সি-ডি, নুরজাহান রোড (সাত মসজিদ সুপার মার্কেট সংলগ্ন), বাঁশবাড়ী, মোহাম্মাদপুর, ঢাকা-১২০৭
২২৫/এ, সি,ডি,এ এভিনিউ, ফরেস্ট গেট, মুরাদপুর, চট্টগ্রাম
তাজার হাট রোড, আলমনগর, রংপুর সদর, রংপুর
আইডিয়াল ভবন (ঝুমুর হল সংলগ্ন), লক্ষ্মীপুর সদর, লক্ষ্মীপুর
আইমার রিচার্ডসন

আগস্ট ২০১৯ এ, স্কটল্যান্ডে অনুষ্ঠিত আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের স্কোয়াডভূক্ত করা হয়েছিল।
৪১০৪ (সংখ্যা)

৪১০৪ হল একটি স্বাভাবিক সংখ্যা। এটি হল দ্বিতীয় পূর্ণ সংখ্যা যাকে দুইভাবে দুইটি সংখ্যার ঘনের যোগফলের সাহায্যে প্রকাশ করা যায়। প্রথম সংখ্যাটি হল ১৭২৯, যা "রামানুজন–হার্ডি সংখ্যা" নামে পরিচিত।
৪১০৪ কে ৪০৯৬ (৪০৯৬ = ১৬) ও ৮ (৮ = ২) এর যোগফল (৪০৯৬ + ৮ = ৪১০৪) হিসেবে লেখা যায়। একে ৩৩৭৫ (৩৩৭৫ = ১৫) ও ৭২৯ (৭২৯ = ৯) এর সমষ্টি (৩৩৭৫ + ৭২৯ = ৪১০৪) হিসেবেও লেখা যায়।
২০২০ অস্ট্রেলিয়া মহিলা ত্রি-দেশীয় সিরিজ

২০২০ অস্ট্রেলিয়া মহিলা ত্রি-দেশীয় সিরিজ হচ্ছে একটি ক্রিকেট প্রতিযোগিতা, যা ২০২০ এর জানুয়ারি এবং ফেব্রুয়ারিতে অস্ট্রেলিয়ায় অনুষ্ঠিত হবে। এটা হবে অস্ট্রেলিয়া মহিলা, ইংল্যান্ড মহিলা ও ভারত মহিলা ক্রিকেট দলগুলোর মধ্যে একটি ত্রি-দেশীয় সিরিজ, খেলাগুলো হবে মহিলাদের একদিনের আন্তর্জাতিক (ডব্লিউওডিআই) এর নিয়মানুযায়ী।
তিরনইহাট ইউনিয়ন

তিরনইহাট ইউনিয়ন বাংলাদেশের রংপুর বিভাগের পঞ্চগড় জেলার তেতুলিয়া উপজেলার অন্তর্গত একটি ইউনিয়ন। ইউপি কার্যালয়টি ফকিরপাড়া গ্রামে অবস্থিত।
তিরনইহাট ইউনিয়ন তেতুলিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম তেতুলিয়া থানার অধীন। এটি জাতীয় সংসদের ১নং নির্বাচনী এলাকা পঞ্চগড়-১ এর অংশ। এই ইউনিয়ন নিন্মলিখিত গ্রাম নিয়ে গঠিত:
জনসংখ্যা ২৫,৫৩২ জন।
এই ইউনিয়নে শিক্ষার হার ৭০%।
তিরনইহাট ইউনিয়নে ৯টি প্রাথমিক বিদ্যালয়, ২টি উচ্চ বিদ্যালয় ও ১টি ক‌লেজ আছে।
এছাড়া এখানে ১টি মাদ্রাসা, ১টি মহিলা মাদ্রাসাসহ এতিমখানা, কিন্ডারগার্ডেন আছে।
উল্লেখযোগ্য শিক্ষা প্রতিষ্ঠান গুলো হলো:
তিরনইহাট ইউনিয়নের যোগাযোগের প্রধান সড়ক হচ্ছে ঢাকা- বাংলাবান্ধা এন৫ (বাংলাদেশ) জাতীয় মহাসড়ক। ইজিবাইক, ভ্যান ও মোটরসাইকেল প্রধান বাহন।
তেঁতুলিয়া উপজেলার তিরনইহাট ইউনিয়নের সবচেয়ে জনপ্রিয় বিনোদনের জায়গা হচ্ছে রওশনপুর আনন্দধারা। প্রতিদিন এখানে বিপুল পরিমাণ পর্যটক ভীড় করেন এর সৌন্দর্য উপভোগ করার জন্য।
কাজী আনোয়ারুল হক

কাজী আনোয়ারুল হক (৮ ফেব্রুয়ারি ১৯০৯ - ১৫ নভেম্বর ২০০১) হলেন একজন বাঙালি আমলা ও রাজনীতিবিদ। তিনি সরকারি চাকুরীতে এবং রাজনৈতিক অনেক পদে অধিস্তান করেছেন; তার মধ্যে পাকিস্তান পুলিশের উপ-মহাপরিদর্শক, মহাপরিদর্শক, চীফ সেক্রেটারি, পাকিস্তান সেন্ট্রাল পাবলিক সার্ভিস কমিশনের চেয়ারম্যান, পাকিস্তানের কেন্দ্রীয় মন্ত্রিসভায় শিক্ষা, স্বাস্থ্য, শ্রম ও সমাজকল্যাণ দফতরের মন্ত্রী অন্যতম। তিনি লেখক হিসাবেও খ্যাতি অর্জন করেছিলেন।
আনোয়ারুল হক ১৯০৯ সালের ৮ ফেব্রুয়ারি তৎকালীন ব্রিটিশ ভারতের ঢাকায় জন্মগ্রহণ করেন। তিনি ছিলেন ‘আবদুল্লাহ’ উপন্যাসের লেখক প্রখ্যাত সাহিত্যিক খান বাহাদুর কাজী ইমদাদুল হকের পুত্র।
তিনি ১৯৭৮ সালের ৭ জুলাই হতে ১৯৭৯ সালের ১৪ জুলাই পর্যন্ত বেসামরিক বিমান চলাচল ও পর্যটন মন্ত্রী এবং ১৯৮০ সালের ২ জানুয়ারি হতে ১৯৮১ সালের ২৭ নভেম্বর পর্যন্ত খনিজ ও জ্বালানী মন্ত্রী ছিলেন।
হক ২০০১ সালের ১৫ নভেম্বর ঢাকায় মৃত্যুবরণ করেন।
পাঁচবিবি রেলওয়ে স্টেশন

পাঁচবিবি রেলওয়ে স্টেশন বাংলাদেশের রাজশাহী বিভাগের জয়পুরহাট জেলার পাঁচবিবি উপজেলার একটি গুরুত্বপূর্ণ রেলওয়ে স্টেশন। এটি ১৮৮৪ সালে ব্রিটিশ রাজ আমলের প্রতিষ্ঠিত হয়েছিল। এখানে ১৯২৪ সালে মিটারগেজ লাইন হতে ব্রডগেজ লাইন স্থাপন করা হয়। পাঁচবিবি একটি সীমান্ত নিকটবর্তী উপজেলা, বাংলাদেশের দ্বিতীয় বৃহত্তম হিলি স্থলবন্দর পাঁচবিবির উপজেলার খুব কাছে অবস্থিত। পাঁচবিবি রেলস্টেশনের পূর্ববর্তী জয়পুরহাট রেলস্টেশন এবং পরবর্তী হিলি রেলস্টেশন। তাই ভারত,নেপাল এবং ভুটান যেতে চায় এমন অনেক যাত্রী রেলপথে পাঁচবিবি স্টেশনে আসেন। তারা এই স্টেশন থেকে রেলপথে মাত্র কয়েক মিনিটের মধ্যে হিলিতেও যেতে পারেন। এটি বাংলাদেশ রেলওয়ে পশ্চিমাঞ্চল এর অধীনে পরিচালিত । 
এটি ১৮৮৪ সালে চালু করা হয়। পাঁচবিবি উপজেলায় মাওলানা আবদুল হামিদ খান ভাসানী দীর্ঘদিন যাবৎ বসবাস করায় এই স্টেশনটি ভাসানীর স্মৃতি বিজড়িত একটি স্টেশন। তাছাড়া কৃষি প্ৰধান এ এলাকার কৃষকের উৎপাদিত পণ্য ট্রেনের মাধ্যমে দেশের বিভিন্ন অঞ্চলে যায়। এছাড়া এ রেলপথ দিয়ে পাঁচবিবি উপজেলার পাশ্ববর্তী ঘোড়াঘাট, গোবিন্দগঞ্জ ও হিলি(হাকিমপুর) উপজেলার অনেক যাত্রী, বিভিন্ন বিশ্ববিদ্যালয় পড়ুয়া শিক্ষার্থী ঢাকা, রাজশাহী, খুলনাসহ বিভিন্নস্থানে যাতয়াত করে।
এ কারণে সকল আন্তনগর ট্রেনের যাত্রা বিরতি সহ স্টেশনটিকে মডেলে স্টেসনে রূপান্তর করার দাবি জানানো হয়।
পাঁচবিবি রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
তন্ময় তানসেন

তন্ময় তানসেন (জন্ম: ১৯৭৮) একজন বাংলাদেশী গায়ক ও চলচ্চিত্র পরিচালক। ১৯৯৭ সালে প্রতিষ্ঠিত সঙ্গীত ব্যান্ড ভাইকিংসের সদস্য । তার পরিচালিত চলচ্চিত্রের মধ্যে রয়েছে পদ্ম পাতার জল ও রান আউট। 
তন্ময় একটি সঙ্গীত পরিবারে জন্মগ্রহণ করলেও নিজে কখনো গানের জন্য আলাদা কোন বিশেষায়িত শিক্ষা পাননি। তাঁর মা এবং বোন দুজনেই প্রশিক্ষিত সঙ্গিত শিল্পী। তাঁদের র্কাছে থেকেই মূলত তিনি সঙ্গিত বিষয়ে প্রাথমিক জ্ঞান লাভ করেন। তাঁর ৬ষ্ঠ শ্রেণির বন্ধু রিপ্পি এর কাছ থেকে তিনি বিশেষভাবে অনুপ্রাণিত হয়েছিলেন, যিনি এখন পৃথিবীতে নাই। 
১৯৯৭ সালে তন্ময় এবং তার অন্য সদস্যরা মিলে ৪ টা গান রেকর্ড করে এবং ভাইকিংস নামে প্রকাশ করে। এর পরে ২৩ বছর তিনি ভাইকিংস এর প্রতিষ্ঠাতা সদস্য এবং লিড ভোকালিস্ট হিসেবে কাজ করেছেন। 
এছাড়া তিনি অনেক গান পরিচালনা করেছেন।
ব্রিটিশ জাতীয় গ্রন্থপঞ্জি

ব্রিটিশ জাতীয় গ্রন্থপঞ্জি বা ব্রিটিশ ন্যাশনাল বিবলিওগ্রাফি (বিএনবি) ১৯৪৯ সালে ব্রিটিশ যাদুঘরে প্রতিষ্ঠিত হয়। এটি যুক্তরাজ্য এবং আয়ারল্যান্ড প্রজাতন্ত্রে প্রকাশিত হয় এমন বই, জার্নাল এবং ধারাবাহিকগুলির একটি তালিকা প্রকাশের জন্য প্রতিষ্ঠা করা হয়। এই তালিকায় প্রকাশিত হতে যাওয়া আসন্ন বইয়ের শিরোনাম সম্পর্কিত তথ্য অন্তর্ভুক্ত থাকে। এটি যুক্তরাজ্যে প্রকাশিত বইয়ের শিরোনামগুলির একটি একক সর্বাধিক বিস্তৃত তালিকাবদ্ধকরণ। বিএনবিতে তালিকাভুক্তির জন্য, যুক্তরাজ্য এবং আইরিশ প্রকাশকরা তাদের প্রকাশিত হতে যাওয়া ধারাবাহিকগুলির শিরোনামসহ, সমস্ত নতুন প্রকাশনাগুলির একটি অনুলিপি বিএনবিতে প্রেরণে আইনি আমানত আইনে বাধ্য থাকেন। বিএনবি এই তালিকাটি সাপ্তাহিকভাবে ইলেক্ট্রনিক মাধ্যমে প্রকাশ করে: সর্বশেষ মুদ্রিত সাপ্তাহিক তালিকাটি ডিসেম্বর ২০১১ সালে প্রকাশিত হয়েছিল।
জাতীয় গ্রন্থপঞ্জি নম্বর

জাতীয় গ্রন্থপঞ্জি নম্বর বা ন্যাশনাল বিবলিওগ্রাফি নম্বর (এনবিএন) হল প্রকাশনা শনাক্তকরণ ব্যবস্থাসমূহের একটি গ্রুপ। এটি জার্মানি, ইতালি, ফিনল্যান্ড, নরওয়ে, নেদারল্যান্ডস এবং সুইডেনের মতো দেশগুলির জাতীয় গ্রন্থাগার দ্বারা ব্যবহৃত হয়। এনবিএন-এর বিষয়বস্তুর জন্য কোনও বৈশ্বিক মানকদন্ড নেই; এর পরিবর্তে, এটির দেশ-ভিত্তিক নির্দিষ্ট ফর্ম্যাট রয়েছে। এনবিএন সাধারণত নথিপত্রের জন্য ব্যবহৃত হয়, যার কোনও প্রকাশক-নির্ধারিত সনাক্তকারী নেই, যেমন আইএসবিএন নেই। এনবিএনগুলি জাতীয় গ্রন্থাগারে সংরক্ষণাগারভুক্ত মিডিয়া সনাক্তকরণের জন্য ব্যবহার করা যেতে পারে, উদাহরণস্বরূপ পিএইচডি অভিসন্দর্ভ।
এনবিএনগুলির জন্য একটি ইউনিফর্ম রিসোর্স নেম (ইউআরএন) নামস্থান বরাদ্দ দেয়া হয়েছে, এবং তা আইইটিএফ আরএফসি ৩১৮৮ তে বর্ণনা করা হয়েছে। উদাহরণস্বরূপ:
কিছু গ্রন্থাগার যেমন সুইডেনের জাতীয় গ্রন্থাগার এই ইউআরএনগুলির জন্য একটি রেজোলিউশন পরিষেবা প্রদান করে।
ইতালিতে NBN (NBN:IT) কে জাতীয় আইনি আমানত পরিষেবাটির ডিজিটাল সংস্থানগুলির জমানতকে বরাদ্দ দেয়া হয়েছে। NBN:IT সমাধানকারীটি এখানে সক্রিয়: 
নেদারল্যান্ডসে জাতীয় গ্রন্থাগার (KB) এনবিএন (URN:NBN:NL) বরাদ্দ দেয়।
নূরউদ্দিন আহমেদ

নূরউদ্দিন আহমেদ (জন্ম: জানুয়ারী ১৯৪১) একজন বাংলাদেশী উপাচার্য। তিনি বাংলাদেশ প্রকৌশল বিশ্ববিদ্যালয় (বুয়েট) এর অষ্টম উপাচার্য হিসাবে দায়িত্ব পালন করেছেন। 
আহমেদ ১৯৫৫ সালে আরমানিটোলা সরকারি উচ্চ বিদ্যালয় থেকে ম্যাট্রিক এবং ১৯৫৭ সালে ঢাকা কলেজ থেকে মাধ্যমিক পরীক্ষায় উত্তীর্ণ হন। তিনি ১৯৬১ সালে আহসানউল্লাহ ইঞ্জিনিয়ারিং কলেজ থেকে রাসায়নিক প্রকৌশল বিষয়ে স্নাতকোত্তর অর্জন করেন। কমনওয়েলথ স্কলারশিপের আওতায় ১৯৬৪ এবং ১৯৬৮ সালে কানাডার সাসকাচোয়ান বিশ্ববিদ্যালয় থেকে মাস্টার্স এবং পিএইচডি ডিগ্রি অর্জন করেছেন। । তিনি ১৯৬৮ থেকে ১৯৬৯ সাল পর্যন্ত মার্কিন যুক্তরাষ্ট্রের নাসা আন্তঃবিষয়ক পদার্থ গবেষণা কেন্দ্র এবং রেনসেলার পলিটেকনিক ইনস্টিটিউটে (আরপিআই) পোস্ট-ডক্টরাল সহকর্মী ছিলেন। 
আহমেদ ১৯৬৮ সালে রাসায়নিক প্রকৌশল বিভাগের সহকারী অধ্যাপক হিসাবে পূর্ব পাকিস্তান প্রকৌশল ও প্রযুক্তি বিশ্ববিদ্যালয়ে (ইপুয়েট) বর্তমান বাংলাদেশ প্রকৌশল বিশ্ববিদ্যালয় যোগদান করেছিলেন। ১৯৭৬ সালে তিনি অধ্যাপক নিযুক্ত হন। তিনি ১৯৯৮ সালের ১৪ ই অক্টোবর থেকে বুয়েটের উপাচার্য হিসাবে দায়িত্ব পালন করেছেন, ৩০ আগস্ট ২০০২ পর্যন্ত।
ইহসানুল্লাহ

ইহসানুল্লাহ (; জন্ম ২৮ ডিসেম্বর ১৯৯৭) একজন আফগান ক্রিকেটার এবং ডানহাতি উদ্বোধনী ব্যাটসম্যান। তিনি ২০১৬ সালের ২৯ জুলাই আইসিসি ইন্টারকন্টিনেন্টাল কাপে নেদারল্যান্ডস জাতীয় ক্রিকেট দলের বিপক্ষে আফগানিস্তানের হয়ে প্রথম-শ্রেণীর ক্রিকেটে অভিষেক করেছিলেন। প্রথম-শ্রেণির ক্রিকেটে অভিষেকের আগে, তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপে আফগানিস্তান অনূর্ধ্ব-১৯ দলের হয়ে খেলেছেন। তিনি মার্চ ২০১৯ সালে টেস্ট ক্রিকেটে অভিষেক করেন।
২৪ ফেব্রুয়ারি ২০১৭ এ হারারে স্পোর্টস ক্লাবে জিম্বাবুয়ের বিপক্ষে আফগানিস্তানের হয়ে একদিনের আন্তর্জাতিক (ওডিআই)-এ অভিষেক করেছিলেন। ১১ই আগস্ট ২০১৭ গাজী আমানউল্লাহ খান আঞ্চলিক ওয়ানডে প্রতিযোগিতায় বুস্ট অঞ্চলের হয়ে তিনি তার ঘরোয়া তালিকার প্রথম স্থান অর্জন করেছেন (ইতোমধ্যে আফগানিস্তান A এবং জিম্বাবুয়ের বিপক্ষে ওয়ানডে দুটি ম্যাচ খেলেছেন)। তিনি ১২ সেপ্টেম্বর ২০১৭ সালে ২০১৭ স্পাগেজা ক্রিকেট লিগে মিস আইনক নাইটসের হয়ে টুয়েন্টি২০ ক্রিকেটে অভিষেক করেছিলেন।
নভেম্বরে ২০১৭ সালে, সংযুক্ত আরব আমিরাতের বিপক্ষে আফগানিস্তানের আন্তঃকন্টিনেন্টাল কাপের ম্যাচে, ইহসানউল্লাহ এবং রহমত শাহ জুরমাতাই আফগানিস্তানের হয়ে দ্বিতীয় উইকেট জুটিতে ১৯৭ রানের সর্বোচ্চ জুটি করেছিলেন। উক্ত জুটির অগ্রগতিতেই ইহসানউল্লাহ তার প্রথম-শ্রেণীর ক্রিকেটে প্রথম সেঞ্চুরিও করেন।
ডিসেম্বর ২০১৮ এ, তাকে ২০১৮ এসিসির উদীয়মান দল এশিয়া কাপের জন্য আফগানিস্তানের অনূর্ধ্ব-২৩ স্কোয়াডে তার নাম ছিল।
মে ২০১৮ সালে, ভারতের বিপক্ষে তাদের উদ্বোধনী টেস্ট ম্যাচের জন্য তাকে দলে অন্তর্ভুক্ত করা হয়েছিল, কিন্তু ম্যাচের জন্য তাকে নির্বাচিত করা হয়নি। ২০১৯ সালের ফেব্রুয়ারিতে, ভারতের আয়ারল্যান্ডের বিপক্ষে একমাত্র ম্যাচের জন্য তাকে আফগানিস্তানের টেস্ট দলে অন্তর্ভূক্তি দেয়া হয়েছিল। তিনি ১৫ মার্চ ২০১৯ সালে আয়ারল্যান্ডের বিপক্ষে আফগানিস্তানের হয়ে টেস্ট ক্রিকেটে অভিষেক করেন। ২০১৯ সালের ৫ সেপ্টেম্বর বাংলাদেশের বিপক্ষে একমাত্র টেস্টে আফগান দলের হয়ে সে খেলে।
২০১৮ এর সেপ্টেম্বরে, আফগানিস্তান প্রিমিয়ার লিগ প্রতিযোগিতারপ্রথম সংস্করণে সে ছিল পাক্তিয়া দলের অন্যতম সদস্য।
লর্ড হার্ডিঞ্জ ইউনিয়ন

লর্ড হার্ডিঞ্জ বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।
লর্ড হার্ডিঞ্জ ইউনিয়নের আয়তন ১১,৩৬৩ একর। উপজেলা সদর থেকে প্রায় ২৫কিমি দক্ষিণ-পূর্বে মেঘনা নদীর তীরে এ ইউনিয়নের অবস্থান। এ ইউনিয়নের উত্তরে ধলী গৌরনগর ইউনিয়ন, পূর্বে মেঘনা নদী ও মনপুরা উপজেলা, পশ্চিমে রমাগঞ্জ ইউনিয়ন ও চরফ্যাশন উপজেলার আছলামপুর ইউনিয়ন এবং দক্ষিণে চরফ্যাশন উপজেলার আছলামপুর ইউনিয়ন অবস্থিত।
লর্ড হার্ডিঞ্জ ইউনিয়ন লালমোহন উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী লর্ড হার্ডিঞ্জ ইউনিয়নের মোট জনসংখ্যা ২৫,৭৯৮ জন। এর মধ্যে পুরুষ ১২,৯৮৭ জন এবং মহিলা ১২,৮১১ জন। মোট পরিবার ৫,৫৭৭টি।
২০১১ সালের আদমশুমারি অনুযায়ী লর্ড হার্ডিঞ্জ ইউনিয়নের সাক্ষরতার হার ৪২.৮%। এ ইউনিয়নে ২২টি সরকারি প্রাথমিক বিদ্যালয়, ২টি,মাধ্যমিক বিদ্যালয়, ২টি দাখিল মাদ্রাসা ও ১টি ফাজিল মাদ্রাসা রয়েছে।
এখানকার মানুষ জেলে কাজ করে জীবিকা অর্জন করে এছাড়াও বিভিন্ন কৃষি কাজ করে থাকে।
লর্ড হার্ডিঞ্জ ইউনিয়নের পূর্ব পাশ দিয়ে উত্তর দিক থেকে দক্ষিণ দিকে বয়ে চলেছে মেঘনা নদী এবং লর্ড হার্ডিঞ্জ ও রমাগঞ্জ ইউনিয়নের সীমানা বরাবর উত্তর দিক থেকে দক্ষিণ দিকে বয়ে চলেছে বেতুয়া নদী। তবে দক্ষিণে ফাতেমাবাদ স্লুইজ গেটের মাধ্যমে বেতুয়া নদীকে আটকানো হয়েছে। এক সময় এটি প্রবহমান ছিল। বর্তমানে এটিকে বদ্ধ জলাশয় হিসেবে মৎস্য চাষ করা হয়। এছাড়া এ ইউনিয়নে রয়েছে হালটের খাল, বুড়িরদোন খাল, হাসনিয়ার খাল, জাল ছেড়া খাল, সাকুচিয়া খাল, চর সৈয়দপুর মাস্টার খাল ও তিন গাজীর খাল।
ঢাকার সদরঘাট লঞ্চ টার্মিনাল থেকে প্রতিদিন সন্ধ্যা ৬ টা থেকে রাত ৯ টার মধ্যে কমপক্ষে ২ টি লঞ্চ চরফ্যাশন এর বেতুয়ার উদ্দেশ্যে ছেড়ে যায়। লঞ্চগুলো হলোঃ এমভি তাশরিফ, এমভি ফারহান এবং এমভি কর্ণফুলী । উক্ত লঞ্চগুলোর যেকোন একটিতে চড়ে চরফ্যাশন এর বেতুয়া লঞ্চঘাটে নেমে মটর সাইকেল বা অটোরিক্সা যোগে লর্ড হার্ডিঞ্জএর ফাতেমাবাদের স্লুইজ বাজার হয়ে লর্ড হার্ডিঞ্জ ইউনিয়নের সব গ্রামেই যাতায়ত করা যায়।
পুরো ইউনিয়ন জুড়ে পাকা সড়ক থাকলেও সড়কের অবস্থা বেহাল। তার তুলনায় পার্শ্ববর্তী চরফ্যাশন উপজেলার আছলামপুর ইউনিয়নএর রাস্তাঘাটের অবস্থা অনেক উন্নত।
আবদুল বাসিত (কূটনীতিবিদ)

আবদুল বাসিত হলেন একজন সাবেক পাকিস্তানি কূটনীতিবিদ। তিনি ২০১২ সাল থেকে ২০১৪ সাল পর্যন্ত জার্মানিতে পাকিস্তানি রাষ্ট্রদূত হিসেবে দায়িত্ব পালন করেছিলেন। এরপর, ২০১৪ সাল থেকে ২০১৭ সাল পর্যন্ত তিনি ভারতে পাকিস্তানি হাইকমিশনারের দায়িত্ব পালন করেন। এছাড়া, তাকে মস্কো, নিউইয়র্ক, জেনেভা, সানা, লন্ডনে বিভিন্ন কূটনীতিবিদ পদে নিযুক্ত করা হয়েছিল।
আবদুল বাসিত এক টুইট বার্তায় জনি সিন্স অভিনীত এক প্রাপ্তবয়স্ক চলচ্চিত্রের ছবি পুনঃটুইট করে জনি সিন্সকে কাশ্মীরে নির্যাতিত ইউসুফ বলে পরিচয় দিয়ে জানান যে, ইউসুফ ভারতীয় বাহিনীর পেলেট গানের দরুন দৃষ্টিশক্তি হারিয়েছেন।
নারায়ণা হেলথ

নারায়ণা হেল্থ (পূর্বে নারায়ণা হৃদয়ালয়া নামে পরিচিত ছিল) হল একটি প্রাথমিক কেয়ার ফ্যাসিলিটিস সুবিধা সম্পন্ন বহু-বিশেষায়িত চেইন হাসপাতাল ও হার্ট সেন্টার। এর সদর দপ্তর ভারতের বেঙ্গালুরু শহরে অবস্থিত। এটি ২০০০ সালে ভারতের বিখ্যাত হৃদরোগ বিশেষজ্ঞ ডাঃ দেবি শেঠি প্রতিষ্ঠা করেন।
নারায়ণা হেল্থ বেঙ্গালুরু, কলকাতা, দিল্লি, গুরুগাও, আহমেদাবাদ, জয়পুর, মুম্বাই, মাইশোর সহ সকল বড় শহরে তাদের শাখা স্থাপন করেছে। ভারত ছাড়াও কেইম্যান দ্বীপপুঞ্জে এর একটি সহযোগী আন্তর্জাতিক শাখা রয়েছে। নারায়ণা ইন্সটিটিউট অব কার্ডিয়াক সাইন্স, বেঙ্গালুরু এবং কেইম্যান দ্বীপপুঞ্জের গ্রান্ড কেইম্যান দ্বীপের হেল্থ সিটি কেইম্যান আইসল্যান্ড জেসিআই অনুমোদিত ৩০টি স্বাস্থ্য বিষয়ে চিকিৎসা সেবা প্রদান করে।
২০০০ সালে ডাঃ দেবি শেঠি বেঙ্গালুরুতে নারায়ণ হৃদয়ালয়া প্রতিষ্ঠা করেন। প্রতিষ্ঠার সময় এটি শুধুমাত্র হার্ট হাসপাতাল ছিল। পরে তিনি কর্ণাটক সরকারের সাথে ইয়েশাশ্বিনী স্কিম নামে মাইক্রো হেলথ বীমা বীমা প্রকল্পের ধারণা শুরু করেছিলেন। একই সময়ে তিনি নারায়ণা হৃদয়ালার দ্বিতীয় হাসপাতাল (রবীন্দ্রনাথ ঠাকুর ইন্টারন্যাশনাল ইন্সটিটিউট অব কার্ডিয়াক সাইন্স) কলকাতায় শুরু করেন।
২০০৯-২০১২ সালের মধ্যে নারায়ণা হৃদয়ালয়া জামশেদপুর, জয়পুর, ধারওয়াদ, রায়পুর, আহমেদাবাদ, মাইশোর, দেবেনগীরিতে হাসপাতাল স্থাপন করে।
২০১৩ সালে নারায়ণা হৃদয়ালয়া দাপ্তরিকভাবে তাদের নাম পরিবর্তন করে নারায়ণা হেল্থ করে। এটি এখন ভারতে বেশ কিছু বিশেষায়িত হাসপাতাল ও হার্ট সেন্টার পরিচালনা করছে, এটি ভারতের দ্বিতীয় বৃহত্তম হাসপাতাল নেটওয়ার্কে পরিণত হয়েছে (অপারেশনাল বেডের উপর ভিত্তি করে)। ২০১৪ সাল থেকে গ্রুপটি গ্রান্ড সাইমনে হেল্থ সিটি পরিচালনা করছে। ২০১৯ সালের জানুয়ারিতে এমডি ও গ্রুপ সিইও ডাঃ আশুতোষ রঘুবংশ রিজাইন করার পর ডাঃ এমানুয়েল রুপার্ট তার স্থলাভিষিক্ত হন।
নারায়ণা হৃদয়ালয়া ২০১৬ সালের ৬ জানুয়ারি বিএসই ও এনএসই এর তালিকাভুক্ত হয়। আত্মপ্রকাশের পর, কোম্পানির মূল্য ১ বিলিয়ন মার্কিন ডলারেরও বেশি ছিল।
উত্তর ভারত
পশ্চিম ভারত
দক্ষিণ ভারত
পূর্ব ভারত
গনকর রেলওয়ে স্টেশন

১৯১৩ সালে, হুগলি-কাটোয়া রেলপথটি ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি) প্রশস্ত ব্রডগেজ লাইন দ্বারা নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি) প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়। ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। মোট ১৮ টি যাত্রী ট্রেন গনকর রেলস্টেশনে থামে।
মনিগ্রাম রেলওয়ে স্টেশন

১৯১৩ সালে, হুগলি-কাটোয়া রেলপথটি ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি) প্রশস্ত ব্রডগেজ লাইন দ্বারা নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি) প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়। ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। মোট ১৮ টি যাত্রী ট্রেন মনিগ্রাম রেলস্টেশনে থামে।
কলকাতা যাবার জন্যে একমাত্র সংরক্ষিত এক্সপ্রেস ট্রেন হলো ডাউন কাটিহার-হাওড়া এক্সপ্রেস। এছাড়া শিয়ালদাহ-জঙ্গিপুর মেমু এক্সপ্রেস এই স্টেশন হয়ে যায়।
ও প্রিয়া তুমি কোথায় (চলচ্চিত্র)

ও প্রিয়া তুমি কোথায় ২০০২ সালে মুক্তিপ্রাপ্ত একটি বাংলাদেশি প্রণয়ধর্মী পূর্ণদৈর্ঘ্য চলচ্চিত্র। চলচ্চিত্রটি পরিচালনা করেছেন শাহাদাত হোসেন লিটন ও অভিনন্দন চলচ্চিত্রের ব্যানারে প্রযোজনা ও কাহিনি রচনা করেন শহিদুল ইসলাম শহিদ। সংলাপ ও গীতি রচনা করেছেন মোহাম্মদ রফিকুজ্জামান। এই চলচ্চিত্রের বেশিরভাগ দৃশ্যায়ন বাংলাদেশ চলচ্চিত্র উন্নয়ন কর্পোরেশনের সেটে ধারণ করা হয়। বাংলাদেশের জনপ্রিয় সংগীতশিল্পী আসিফ আকবরের "ও প্রিয়া তুমি কোথায়" গানের নামানুসারে চলচ্চিত্রটির নাম রাখা হয়। ২০০২ সালে শাবনূর ও রিয়াজ অভিনীত ছয়টি ছায়াছবির মধ্যে এই চলচ্চিত্রটি সবচেয়ে ব্যবসা সফল হিসেবে গণ্য হয়।
কাজল(শাবনূর) ও সাগর(রিয়াজ) একে অন্যকে অনেক ভালোবাসে। একদিন মায়ের সাথে কাজলকে পরিচয় করিয়ে দেয় সে। তাকে বিয়ে করতে বলে তার মা। কিন্তু মারা যাওয়ার আগে কাজলের বাবা তার বন্ধুকে কথা দিয়েছিল যে, তার ছেলে আকাশ(শাকিব খান)-এর সাথে কাজলের বিয়ে দেবে। আকাশকে বিয়ে করার জন্য কাজলকে বলে তার বাবা। কাহিনির উপসংহারে বিয়োগান্তক পরিস্থিতি তৈরী হয়।
মুখ্য চরিত্র সাগর, আকাশ ও কাজলের ভূমিকায় অভিনয় করেছেন রিয়াজ, শাকিব খান ও শাবনূর। পার্শ্বচরিত্র সমূহে অভিনয় করেছেন আফজাল শরীফ, রেহানা জলি, মিশা সওদাগর, নাসরীন, আন্না ভাবী, ওয়াসীমুল বারী রাজীব ও কাবিলা প্রমুখ।
আসাদুজ্জামান মজনু এই চলচ্চিত্রের চিত্রগ্রহণ করেছেন। নান্টু সরকার স্থির চিত্র গ্রহণ করেছেন। জিন্নাত হোসেন দৃশ্য সম্পাদনা করেছেন। প্রধান সহকারী পরিচালক ছিলেন কাজল কুমার বর্ধন। সিদ্দিক মেহেরপুরী সহযোগী পরিচালকের কাজ করেছেন। শব্দ গ্রহণ ও পুনঃ সংযোজনের কাজ করেছেন হাবিবুল্লাহ হাবীব ও মফিজুল হক। আব্দুল আলী 'টাইটেল এনিমেশন' তৈরী করেছেন। বিশেষ আবহের কাজ করা হয় মোশন মিডিয়া হতে। নৃত্য পরিচালনা করেছেন মাসুম বাবুল, ইমদাদুল হক খোকন, আজিজ রেজা ও সাইফুল।
চলচ্চিত্রটির সুর ও সংগীতায়োজন করেছেন ইথুন বাবু ও আলী আকরাম শুভ, পাশাপাশি এর গীত রচনা করেছেন কবির বকুল, মোহাম্মদ রফিকুজ্জামান ও মির্জা রাকিব। জনপ্রিয় সংগীতশিল্পী আসিফ আকবরের "ও প্রিয়া তুমি কোথায়" গানের নামানুসারে চলচ্চিত্রটির শিরোনাম রাখা হয়, গানটি সুর ও কথা ঠিক রেখে হুবহু ব্যবহার করা হয়। চলচ্চিত্রে রিয়াজ এই গানের চিত্রায়নে ঠোঁট মিলিয়েছেন। চলচ্চিত্রের অন্যান্য গানগুলোতে কণ্ঠ দেন, এন্ড্রু কিশোর, কনক চাঁপা, মনির খান, বেবী নাজনীন ও ডলি সায়ন্তনী। উল্লেখযোগ্য একক গানগুলি হলো-
৩৫ মিমি ফরম্যাটে নির্মিত এই চলচ্চিত্রটি ২০০২ সালের ১৬ সেপ্টেম্বর বাংলাদেশ চলচ্চিত্র সেন্সর বোর্ডের ছাড়পত্র পায়, একই বছর বিভিন্ন প্রেক্ষাগৃহে মুক্তি পায় এবং ব্যবসায়িক সাফল্য অর্জন করে। প্রেক্ষাগৃহে মুক্তির ষোল বছর পর ঈগল মুভিজের ব্যানারে ২০১৮ সালের ১৮ সেপ্টেম্বর চলচ্চিত্রটি ভিডিও আদান-প্রদান সেবা প্রদানকারী প্ল্যাটফর্ম ইউটিউবে অবমুক্ত করা হয়।
গৌরীপুর জমিদার বাড়ি

গৌরীপুর জমিদার বাড়ি বাংলাদেশ এর ময়মনসিংহ জেলার গৌরীপুর উপজেলায় অবস্থিত এক ঐতিহাসিক জমিদার বাড়ি। 
আনুমানিক ১৭০০ শতাব্দীর দিকে এই জমিদার বাড়িটি প্রতিষ্ঠিত হয়েছে বলে ধারণা করা হয়। গৌরীপুর জমিদার বাড়ি হলেও পাশাপাশি এখানে দুই জমিদারের জমিদারী ছিল। তাই তাদের আলাদা আলাদা দুইটি বাড়ি ছিল। স্থানীয়রা একটিকে আনন্দ কিশোরের ও অন্যটিকে সুরেন্দ্র প্রসাদ লাহড়ীর জমিদার বাড়ি হিসেবে বলে থাকে। তবে কে এই জমিদার বাড়ির মূল প্রতিষ্ঠাতা তার কোন তথ্য পাওয়া যায়নি।
জমিদার আনন্দ কিশোরের বাড়িটি এখন গৌরীপুর মহিলা কলেজ ও জমিদার সুরেন্দ্র প্রসাদ লাহড়ীর বাড়িটি গৌরীপুর সরকারী কলেজ হিসেবে ব্যবহৃত হচ্ছে।
মুলতানি পারভীন শাহজাহান তালুকদার বিদ্যালয় ও কলেজ

মুলতানি পারভীন শাহজাহান তালুকদার বিদ্যালয় ও কলেজ বগুড়া জেলার ধুনট উপজেলার মথুরাপুর ইউনিয়নর ঐতিহ্যবাহী বিদ্যাপীঠ এবং উপজেলার মধ্যে একটি অত্যন্ত সুনামধন্য শিক্ষাপ্রতিষ্ঠান। এখানে ষষ্ঠ শ্রেণী থেকে দ্বাদশ শ্রেণী পর্যন্ত পড়ার ব্যবস্থা রয়েছে। বিদ্যালয়টির প্রতিষ্ঠাতা সাবেক সংসদ সদস্য মরহুম জনাব শাহজাহান তালুকদার। প্রধান শিক্ষক মোঃ আফসার আলি শেখ।
১৯৮৬ সালে এই বিদ্যালয়টি প্রতিষ্ঠিত হয়।
তৎকালীন মাননীয় সংসদ সদস্য মরহুম শাহজাহান তালুকদার এই বিদ্যালয় টি প্রতিষ্ঠা করেন। তিনি তাঁর নিজের নামে এবং তার সহধর্মিণীর নামানুসারে বিদ্যালয়টির নামকরণ করেন।
এই বিদ্যালয়ে বর্তমানে প্রায় ১২০০ ছাত্র-ছাত্রী অধ্যায়ন করছে। ১৯৯০ থেকে বর্তমান পর্যন্ত প্রায় ২০ হাজারের মতো শিক্ষার্থী তাদের মাধ্যমিক শিক্ষা সমাপ্ত করেছে।
জীনাৎ জাহান

বেগম জীনাৎ জাহান (১০ ডিসেম্বর ১৯৪০ - ৩১ জানুয়ারি ২০০১) ছিলেন একজন বাংলাদেশি নৃত্য শিল্পী, নৃত্য পরিচালক ও নৃত্য প্রশিক্ষক। নৃত্যকলায় অবদানের জন্য তিনি বাংলাদেশ শিল্পকলা একাডেমি কর্তৃক শিল্পকলা পদকে ভূষিত হন।
জীনাৎ ১৯৪০ সালের ১০ ডিসেম্বর তৎকালীন ব্রিটিশ ভারতের কুষ্টিয়ার অন্তর্গত চুয়াডাঙ্গার দামোরহুদা গ্রামের ব্রাহ্মণ পরিবারে জন্মগ্রহণ করেন। তার পিতার নাম শ্রী বিশ্বনাথ ভট্টাচার্য্য এবং মাতা শ্রীমতি নীলিমা ভট্টাচার্য্য। তার পূর্বের নাম ছিল কুমারী জলি ভট্টাচার্য্য (সুলেখা)। ১৯৬৩ সালে তিনি ইসলাম ধর্মে দীক্ষিত হয়ে বর্তমান নাম "এস. জেড. জীনাৎ জাহান" গ্রহণ করেন। তার প্রথম নৃত্য শিক্ষা প্রতিষ্ঠান ‘নৃত্য ভারতী ইন্সটিটিউট’ এবং প্রথম নৃত্য গুরু ছিলেন ‘শ্রী প্রহ্লাদ দাস’। ১৯৫৮-৫৯ সালে তিনি নৃত্যে ভারতীর জুনিয়র ডিপ্লোমা, ১৯৫৯-৬৩ সালে ভারতীর সিনিয়র ডিপ্লোমা, ১৯৬৪ সালে কলকাতার ব্রজেন্দ্রকিশোর সঙ্গীত মহাবিদ্যালয় থেকে নৃত্যকলায় স্নাতক অর্জন করেন। এছাড়া তিনি এলাহাবাদের প্রয়াগ সঙ্গীত সমিতি থেকে ডিপ্লোমা লাভ করেন। তিনি "সফিউল্লাহ" নামে একজনের সাথে সাথে বিবাহ বন্ধনে আবদ্ধ হন।
জীনাৎ ১৯৬০-এর দশক থেকে ভারতীয় উপমহাদেশের বিভিন্ন স্থানে ‘নৃত্য ভারতী’র পক্ষ থেকে নৃত্য পরিবেশন করা শুরু করেন। ১৯৬৬ সাল থেকে তিনি বিভিন্ন নৃত্য প্রতিযোগিতায় বিচারকের দায়িত্ব পালনও শুরু করেন। ১৯৭০ সালে ঘূর্ণিঝরের পর ক্ষতিগ্রস্তদের সাহাযার্থ্যে গঠিত ৪০ সদস্য বিশিষ্ট শিল্পীদলের একজন সদস্য ছিলেন। যারা পূর্ব ও পশ্চিম পাকিস্তানের বিভিন্ন স্থানে নৃত্য পরিবেশনের মাধ্যমে ক্ষতিগ্রস্তদের জন্য তহবিল গঠনে ভূমিকা পালন করে। তিনি ৬০-এর দশকে নৃত্য প্রশিক্ষক হিসেবেও কাজ শুরু করেন ও কর্মজীবনে বেশ কিছু শিক্ষা প্রতিষ্ঠানে কর্মরত ছিলেন। এরমধ্যে উল্লেখযোগ্য হল সঙ্গীত একাডেমি, আলতাফ মাহমুদ সঙ্গীত বিদ্যানিকেতন, বুলবুল ললিতকলা একাডেমি, নজরুল একাডেমি, বাংলাদেশ শিশু একাডেমি। এছাড়াও তিনি সংস্কৃতি মন্ত্রণালয়ের অধিদপ্তরে নৃত্য প্রশিক্ষক হিসাবে ১৯৭৯ থেকে ১৯৮২ সাল পর্যন্ত কর্মরত ছিলেন। ১৯৮৩ সাল থেকে মৃত্যুর পূর্ব পর্যন্ত তিনি সংস্কৃতি মন্ত্রণালয়ের অধিদপ্তরে নৃত্য প্রভাষক কাজ করেছেন। তিনি ১৯৬৪ সাল থেকে বাংলাদেশ টেলিভিশনের তালিকাভূক্ত নৃত্যশিল্পী ছিলেন।
জীনাৎ রচিত প্রবন্ধসমূহের মধ্যে রয়েছে, নাচের ইতিকথা (চিত্রাকাশ পত্রিকা), রবীন্দ্রনাথের দৃষ্টিতে নৃত্যকলা (চিত্রাকাশ পত্রিকা), মণিপুরী নৃত্য সংক্ষেপিত (চলন্তিকা পত্রিকা), ইতিহাসমূলক রচনা; কথক, কথাকলি, ভরতনাট্যম ও মণিপুরীর উপর (পুলিশ সমবায় পত্রিকা) ‘দীপক’-এ লেখা। TAGORE AND HIS DANCE (বাংলাদেশ টাইমস পত্রিকায়)। নৃত্যে মুসলিম অবদান (তবলা শিক্ষালয়ের মিউজিক কনফারেন্স উপলক্ষ্যে স্মরণিকায় কথক নৃত্যে মুসলিম অবদান (দৈনিক দেশ পত্রিকা) ধারাবাহিকভাবে। বাংলার গ্রামীণ ও পল্লী নৃত্য (দীপক পত্রিকায়) নৃত্য সঙ্গীত ও বাংলাদেশ (দেশের একমাত্র সঙ্গীত পত্রিকা) দেশী নৃত্য ও মার্গ নৃত্যের তুলনা (সঙ্গীত পত্রিকা) লোকনৃত্যের ধারাবাহিক রচনা (সঙ্গীত পত্রিকা) নৃত্যে মুদ্রার ব্যবহার ও তার শ্রেণী বিন্যাস (ঢাকা নৃত্য শিল্পী সংস্থা বাংলাদেশ-এর অভিষেক অনুষ্ঠান উপলক্ষ্যে স্মরণিকা ও পত্রিকায়। এছাড়া বিভিন্ন সংগঠনের স্মরণিকা ও পত্রিকায় বহু লেখা প্রকাশ। ঢাকার উদীচী’র পত্রিকা ‘চারণ’, গেন্ডারিয়া সাংস্কৃতিক প্রতিষ্ঠানের পত্রিকা ‘পদক্ষেপ’ ইত্যাদি অগণিত পত্র-পত্রিকায় লেখা প্রকাশ।
আবদুল মমিন তালুকদার

আবদুল মোমিন তালুকদার (জন্ম: ১ সেপ্টেম্বর ১৯২৯ - মৃত্যু: ১৫ আগস্ট ১৯৯৯) বাংলাদেশী আওয়ামী লীগের একজন রাজনীতিবিদ, আইনজীবী এবং পাবনা-৫ আসনের সাবেক সংসদ সদস্য এবং স্থানীয় সরকার, পল্লী উন্নয়ন ও সমবায় মন্ত্রণালয়ের সাবেক প্রতিমন্ত্রী ছিলেন। 
আবদুল মমিন তালুকদার ১ সেপ্টেম্বর ১৯২৯ সালে ব্রিটিশ ভারতের সিরাজগঞ্জের বেলকুচিতে জন্মগ্রহণ করেন। তার পিতার নাম আবদুল গফুর তালুকদার। মাতার নাম মাতা বছিরুন নেছা। তিনি ১৯৪৫ সালে সিরাজগঞ্জ বিএল হাইস্কুল থেকে মেট্রিকুলেশন পাশ করে পাবনা এডওয়ার্ড কলেজ থেকে ১৯৪৭ সালে এইচএসসি ও ১৯৫১-৫২ সালে বিএসসি পাস করেন। পরে ১৯৫৫ সালে গণিত শাস্ত্রে ঢাকা বিশ্ববিদ্যালয় থেকে এমএসসি পাশ করেন। ১৯৫৯ সালে ঢাকা বিশ্ববিদ্যালয় থেকে এলএলবি ডিগ্রি অর্জন করেন। ১৯৬০ সালে আইনজীবি সনদ লাভ করে পাবনায় আইন ব্যবসা শুরু করেন। ১৯৭৬ সাল থেকে বাংলাদেশ সুপ্রীম কোর্টে আইন ব্যবসা শুরু করেন।
আবদুল মমিন তালুকদার ছাত্রজীবন থেকেই রাজনীতির সাথে সম্পৃক্ত। ১৯৪৯ সালে পূর্ব বাংলা ছাত্রলীগের পাবনা জেলা শাখার সাধারণ সম্পাদক নির্বাচিত হন তিনি। ১৯৫৩-১৯৫৬ সালে তিনি ছাত্রলীগের সভাপতি ছিলেন। সর্বদলীয় রাষ্ট্রভাষা সংগ্রাম পরিষদের ঢাকা বিশ্ববিদ্যালয়ের আহবায়ক হিসেবে তিনি ভাষা আন্দোলনে গুরুত্বপূর্ণ ভূমিকা রাখেন। তিনি ছিলেন পাবনা জেলা আওয়ামী লীগের সহসভাপতি। ১৯৬৪ সালে পূর্ব পাকিস্তান আওয়ামী লীগের কার্যনির্বাহী কমিটির সদস্য নির্বাচিত হন।
আওয়ামী লীগের মনোনয়নে তিনি ১৯৭০ সালে পাকিস্তান গণপরিষদের সদস্য নির্বাচিত হন। বাংলাদেশ স্বাধীনতার পর প্রথম জাতীয় সংসদ নির্বাচনে ১৯৭৩ সালে তিনি আওয়ামী লীগের প্রার্থী হিসেবে পাবনা-৫ আসনের জাতীয় সংসদের সদস্য নির্বাচিত হন। তিনি বাংলাদেশ সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের সাবেক প্রতিমন্ত্রী ছিলেন।
আবদুল মমিন তালুকদার মুক্তিযুদ্ধের সময় মুজিবনগর সরকারের গেরিলা প্রশিক্ষণ ক্যাম্পের মোটিভেশন অফিসার দায়িত্ব পালন করেন। মুজিবনগর সরকারের প্রতিনিধি দলের সদস্য হিসেবে তিনি মুক্তিযুদ্ধের পক্ষে বিশ্বজনমত সৃষ্টির লক্ষ্যে নেপাল সফর করেন।
আবদুল মমিন তালুকদার ১৯৯৫ সালের ১৫ আগস্ট তার মৃত্যু হয়।
নাজিরগঞ্জ ইউনিয়ন

নাজিরগঞ্জ ইউনিয়ন বাংলাদেশের রাজশাহী বিভাগের পাবনা জেলার সুজানগর উপজেলা একটি ইউনিয়ন।
নাজিরগঞ্জ ইউনিয়ন ২১টি গ্রাম ও ৪১টি মৌজা নিয়ে গঠিত। এই এলাকার প্রধান পেশা হল কৃষি। ইউনিয়নের দক্ষিণে পদ্মা নদী এবং উত্তরে গাজনার বিল আছে যার সৌন্দর্য উপভোগ করতে প্রচুর মানুষের সমাগম হয়। 
অত্র অঞ্চলের যোগাযোগ ব্যবস্থা ভালো ।
নাজিরগঞ্জ ইউনিয়নে ২০ কিলোমিটার পাকা রাস্তা ও ১৮ কিলোমিটার কাঁচা রাস্তা আছে।
এই ইউনিয়নে ৪ টি হাট রয়েছে । এর মধ্যে দুইটি হাট বড় ও দুইটি হাট ছোট । এবং দুইটি বাজার রয়েছে ।
৮টি সরকারী প্রাথমিক বিদ্যালয়, ৫টি বেসরকারী প্রাথমিক বিদ্যালয়, ১টি কওমি মাদ্রাসা, ২টি হাফিজিয়া মাদ্রাসা রয়েছে ।
নাজিরগঞ্জ ৪টি উচ্চ মাধ্যমিক বিদ্যালয় রয়েছেঃ-
১।  নাজিরগঞ্জ উচ্চ বিদ্যালয় ও কলেজ।
২।  উদয়পুর উচ্চ বিদ্যালয়।
৩। আমেনা খাতুন বালিকা বিদ্যালয়।
৪। শাহিদা জলিল গার্লস স্কুল
৫। নাজিরগঞ্জ বাস স্টান্ড দারুল উলূম কওমী মাদরাসা
৬। উদয়পুর মাদ্রাসা
৭। বড়খাপুর মাদ্রাসা।
গাজনার বিল সহ ফেরিঘাট,নীল কুঠি,পদ্মা নদী,বড়খাঁপুর বটতলা, 
প্রভৃতি দর্শনীয় স্থান উল্লেখ্য ।
উল্লেখযোগ্য ভাবে এই ইউনিয়নে ব্র্যাক, সিসিডিবি, গ্রামীণ ব্যাংক, আশা, পাবনা প্রতিশ্রুতি, অনন্য সমাজ কল্যাণ প্রভৃতি সংস্থা রয়েছে ।
সরদার জয়েনউদ্দীন জন্ম : কামারহাট (১৯১৮ - ২২ ডিসেম্বর, ১৯৮৬) একজন বাংলাদেশী লেখক, ঔপন্যাসিক, গল্পকার ও সম্পাদক। তিনি বাংলাদেশে বইমেলার প্রবর্তক। বাংলা সাহিত্যে অবদানের জন্য ১৯৬৭ সালে বাংলা একাডেমি পুরস্কার ও আদমজী সাহিত্য পুরস্কার এবং ১৯৯৪ সালে মরণোত্তর বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মান একুশে পদক-এ ভূষিত হন। 
আবদুল গনি হাজারী জন্ম : নওয়াগ্রাম (১২ জানুয়ারি, ১৯২১ - ১৯৭৬) ছিলেন একজন বাঙালি কবি ও সাংবাদিক। সাহিত্যে অবদানের জন্য তিনি ১৯৬৪ সালে ইউনেস্কো পুরস্কার ও ১৯৭২ সালে বাংলা একাডেমি পুরস্কার এবং সাংবাদিকতায় অবদানের জন্য ১৯৯০ সালে মরণোত্তর একুশে পদক লাভ করেন। 
চঞ্চল চৌধুরী (জন্ম : কামারহাট ( মোহনপুর ) ১ জুন, ১৯৭৪) একজন বাংলাদেশি অভিনেতা, মডেল, শিক্ষক ও গায়ক। তিনি টেলিভিশন ও চলচ্চিত্র দুই মাধ্যমেই অভিনয় করে থাকেন। অভিনয়ের স্বীকৃতি হিসেবে তিনি শ্রেষ্ঠ অভিনেতা বিভাগে দুইবার জাতীয় চলচ্চিত্র পুরস্কার, এবং সেরা অভিনেতা বিভাগে একটি দর্শক জরিপ পুরস্কার ও দুটি সমালোচক পুরস্কার বিজয়সহ মোট বারোটি মেরিল-প্রথম আলো পুরস্কারের মনোনয়ন লাভ করেন।
আব্দুল মোমেন তালুকদার

আবদুল মোমিন তালুকদার খোকা (২৯ জুন ১৯৫৩ – ২৮ জানুয়ারি ২০২৫) ছিলেন একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের নেতা, সাবেক সাংসদ। তিনি ২০০১ ও ২০০৮ সালের জাতীয় সংসদ নির্বাচনে বগুড়া-৩ আসন থেকে বাংলাদেশ জাতীয়তাবাদী দলের হয়ে সংসদ সদস্য নির্বাচিত হয়ে ছিলেন।
আবদুল মোমিন তালুকদার খোকা বগুড়া জেলার আদমদীঘি উপজেলায় জন্মগ্রহণ করেন। তার পিতা আব্দুল মজিদ তালুকদার বগুড়া-৩ আসনের তিনবার (১৯৭৯, ১৯৯১ ও জুন ১৯৯৬) নির্বাচিত সংসদ সদস্য।
আবদুল মোমিন তালুকদার খোকা বিএনপির রাজশাহী বিভাগীয় সহসাংগঠনিক সম্পাদক। তিনি ২০০১ ও ২০০৮ সালের জাতীয় সংসদ নির্বাচনে বগুড়া-৩ আসন থেকে বাংলাদেশ জাতীয়তাবাদী দলের হয়ে সংসদ সদস্য নির্বাচিত হয়ে ছিলেন।
আবদুল মোমিন তালুকদার খোকার বিরুদ্ধে ১৯৭১ সালে মুক্তিযুদ্ধের সময় নির্যাতন, অপহরণ, হত্যা-গণহত্যাসহ তিনটি অভিযোগ আনা হয়েছে। ২০১১ সালে তার বিরুদ্ধে মানবতাবিরোধী অপরাধের মামলা হয়। পরে তাকে গ্রেপ্তারের নির্দেশ দেন আন্তর্জাতিক অপরাধ ট্রাইব্যুনাল-১। তিনি পলাতক রয়েছেন। মামলাটি এখনো বিচারাধীন এবং তিনি পলাতক আছেন। একই অভিযোগ তার পিতা আব্দুল মজিদ তালুকদারের বিরুদ্ধেও ছিল।
তিলকপুর রেলওয়ে স্টেশন

তিলকপুর রেলওয়ে স্টেশন হচ্ছে বাংলাদেশের জয়পুরহাট জেলার আক্কেলপুর উপজেলায় অবস্থিত একটি রেলওয়ে স্টেশন। ২০১৬ অব্দি এই স্টেশনটি জনবলের সংকটে বন্ধ রয়েছে।
মিল্টন ওবোতে

অ্যাপোলো মিল্টন ওবোতে (২৮ ডিসেম্বর ১৯২৫ - ১০ অক্টোবর ২০০৫) ছিলেন একজন উগান্ডা রাজনৈতিক নেতা যিনি ১৯৬২ সালে ব্রিটিশ উপনিবেশবাদ প্রশাসন থেকে উগান্ডাকে স্বাধীনতার দিকে পরিচালিত করেছিলেন। জাতির স্বাধীনতার পরে, তিনি ১৯৬২ থেকে ১৯৬৬ থেকে সাল পর্যন্ত উগান্ডার প্রধানমন্ত্রী এবং উগান্ডার রাষ্ট্রপতি হিসাবে ১৯৬৬ থেকে ১৯১ অবধি দায়িত্ব পালন করেছেন, তারপরে ১৯৮০ থেকে ১৯৮৫ সাল পর্যন্ত তাকে পদচ্যুত করা হয়েছিল। ইদি আমিন ১৯৭১ সালে, তবে আমিনের ১৯৭৯-এর উত্থাপিত হওয়ার পরে পুনরায় ক্ষমতা পেলেন। তার দ্বিতীয় আমলের শাসনকাল দমন-পীড়িত হয়ে এবং উগান্ডার বুশ যুদ্ধ নামে পরিচিত গৃহযুদ্ধের ফলে বহু বেসামরিক মানুষের মৃত্যুতে বিভ্রান্ত হয়েছিল।
ফ্রেঞ্চিস্কা টিবুর্তিয়াস

ফ্রেঞ্চিস্কা টিবুর্তিয়াস(১৮৪৩-১৯২৭) একজন জার্মান চিকিৎসক ছিলেন, তিনি প্রথম দুই মহিলার মধ্যে একজন যিনি জার্মান সাম্রাজ্যের সময় ডাক্তার হিসাবে যোগ্যতা অর্জন করেছিলেন।
পরিবারের ৯ সন্তানের মধ্যে সবচেয়ে ছোট হিসাবে ফ্রেঞ্চিস্কা টিবার্তিয়াস জন্মগ্রহণ করেছিলেন। ১৮৫১ সাল থেকে তার পরিবার স্ট্র্যালসুন্ডে বাস করত, যেখানে তিনি একটি বেসরকারী বালিকা বিদ্যালয়ে যোগ দিয়েছিলেন। মাত্র তেরো বছর বয়সে থেকে অধ্যাপনা শুরু করেন এবং বেশ কয়েক বছর ধরে হার্বের বাড়ির একজন শিক্ষক ওয়ারবেলো (১৮৬০-১৮৬৬) এর ব্যারন লিংজেনের একজন শাসনকর্তা এবং শিক্ষিকা ছিলেন। ভন বেহর-শ্মলডো (১৮৬৭) এবং র‌্যামবিনন রাগেনের এক শিক্ষক (১৮৬৮)। তারপর ১৮৭০ সালে, তিনি শিক্ষকের প্রশিক্ষণ শেষে শিক্ষক হিসাবে লন্ডনে চলে যান এবং তারপরে ওয়ালটন রেক্টরিতে (সারে কাউন্টি, অ্যাপসন এবং রায়গেটের মধ্যে) শিক্ষক হন। স্ট্রালসুন্ডে শিক্ষকের পরীক্ষার পরে তিনি চিকিৎসা অধ্যয়ন করার সিদ্ধান্ত নিয়েছিলেন - তার সময়ের মহিলাদের জন্য এটি একটি অস্বাভাবিক সিদ্ধান্ত।
বার্লিন শহরে, টিবার্তিয়াস এবং তার সহপাঠী এমিলি লেহমাস, আল্টে শানহাউজার স্ট্রেই ২৩/২৪, তাদের নিজস্ব অনুশীলন শুরু করেছিলেন। তার ভাইয়ের কাছ থেকে তিনি লেট-ভেরিনের ভিক্টোরিয়া-স্টিফটে পরিবার চিকিৎসকের পদ গ্রহণ করেছিলেন। বেস কয়েক বছর ধরে, দুজনেই জার্মানিতে তাদের নিজস্ব অনুশীলন করতে পারতেন কিন্তু পুরুষ চিকিৎসা পেশা সম্পর্কে জনগণের প্রতিকূলতা এবং সংরক্ষণের মুখোমুখি হতে হয়েছিল। যদিও তাদের অনুশীলন করার অনুমতি দেওয়া হয়েছিল, তাদের নিজেদের নাম ছিল "ডঃ মেড। জুরিখ", সেই অনুযায়ী তারা প্রাকৃতিক রোগ বিশেষজ্ঞ মর্যাদা পেয়েছিল। "ডাক্তার" উপাধি তাদের দেওয়া হয়নি, কারণ এটি একটি জার্মান লাইসেন্সের সাথে আবদ্ধ ছিল। তবে ১৯০৮ সালে, ফ্রান্সিজকা তিবুর্তিয়াস এবং তার সহপাঠী, জার্মান চিকিৎসক অ্যাগনেস হ্যাকার (১৮৬০-১৯০৯) মহিলা চিকিৎসকদের জন্য সার্জারি ক্লিনিক চালু করেছিলেন। এই পলিক্লিনিক বিশেষত মহিলাদের অন্তর্ভুক্ত করা হয়েছিল, যারা কোনও স্বাস্থ্য বীমাতে অন্তর্ভুক্ত ছিল। অভাবীদের জন্য বিনামূল্যে ওষুধ দেওয়া হত।
রফিকুল ইসলাম বকুল

রফিকুল ইসলাম বাকুল (- ১০ নভেম্বর ২০০০) বাংলাদেশী রাজনীতিবিদ। মুক্তিযুদ্ধে বৃহত্তর পাবনা জেলার মুজিব বাহিনী ও মুক্তিবাহিনীর প্রধান। তিনি পাবনা-৫ (পাবনা সদর উপজেলা) আসন থেকে আওয়ামী লীগ থেকে একবার (১৯৮৬ সালে) এবং বিএনপির হয়ে দুইবার (ফেব্রুয়ারি ১৯৯৬ ও জুন ১৯৯৬) সংসদ সদস্য নির্বাচিত হন।
রফিকুল ইসলাম বকুল সালে পাবনা জেলায় জন্মগ্রহণ করেন। তার ভাই আব্দুর রাজ্জাক মুকুল মুক্তিযুদ্ধের সংগঠক ও তৎকালীন পাবনা-৭ আসনের সংসদ সদস্য ছিলেন।
রফিকুল ইসলাম বকুল দীর্ঘদিন পাবনা জেলা আওয়ামী লীগের সাধারণ সম্পাদক এবং মৃত্যুর আগ পর্যন্ত পাবনা জেলা বিএনপির সভাপতি ছিলেন। তিনি পাবনা-৫ (পাবনা সদর উপজেলা) আসন থেকে আওয়ামী লীগ থেকে একবার (১৯৮৬ সালে) এবং বিএনপির হয়ে দুইবার (ফেব্রুয়ারি ১৯৯৬ ও জুন ১৯৯৬) সংসদ সদস্য নির্বাচিত হন।
রফিকুল ইসলাম বকুল পাবনায় বাংলাদেশের প্রথম পতাকা উত্তোলনকারী ও মুক্তিযুদ্ধকালীন সময়ে বৃহত্তর পাবনা জেলার মুজিব বাহিনী ও মুক্তিবাহিনীর প্রধান। তিনি ১৯৭১ সালের ২৩ মার্চ পাবনা টাউন হল ময়দানে পাবনায় সর্বপ্রথম বাংলাদেশের পতাকা উত্তোলন করেন।
রফিকুল ইসলাম বকুল ১০ নভেম্বর ২০০০ সালে সিরাজগঞ্জের কোনাবাড়ীতে সড়ক দুর্ঘটনায় মৃত্যুবরণ করেন। তার স্মরণে পাবনায় তার নামে ‘স্বাধীনতা চত্বর’ স্থাপন করা হয়।
আখিল আক্কিনেনি

আখিল আক্কিনেনি (জন্ম ৮ই এপ্রিল ১৯৯৪) একজন আমেরিকায় জন্মগ্রহণকারী ভারতীয় অভিনেতা, যিনি সাধারণত তেলুগু সিনেমায় অভিনয় করে থাকেন। তিনি কিংবদন্তি ভারতীয় অভিনেতা আক্কিনেনি নাগার্জুনা এবং আমালা আক্কিনেনি এর পুত্র, কিংবদন্তি অভিনেতা আক্কিনেনি নাগেশ্বর রাও এর নাতি এবং নাগা চৈতন্য এর ভাই। তার প্রাক্তন ভাবী সামান রুথ প্রভু ও একজন অভিনেত্রী। আখিল লি স্ট্রবার্গ থিয়েটার এবং ফ্লিম ইন্সটিটিউট থেকে চলচ্চিত্রের উপর পড়াশোনা করেছেন। তিনি ২০১৫ সালে "আখিল" (২০১৫) এর মাধ্যমে চলচ্চিত্রে আত্মপ্রকাশ করেন।
২ বছরের জন্য অস্ট্রেলিয়া যাওয়ার পূর্বে আখিল চৈতন্য ভিদ্যালয়ায় পড়াশোনা করতো। তিনি অস্ট্রেলিয়া থেকে ফিরে এসে ওয়াক্রিদগে ইন্টারন্যাশনাল স্কুল, হায়দ্রাবাদ থেকে শিক্ষা সম্পূর্ণ করেন। আখিল ১৬ বছর বয়সে লি স্ট্রবার্গ থিয়েটার এন্ড ফ্লিম ইন্সটিটিউট থেকে অভিনয়ের উপর কোর্স করেন।
ইংরেজি চলচ্চিত্র "বেবিস ডে আউট" (১৯৯৪) এর তেলুগু পুনঃনির্মাণ "সিসিন্দ্রি" (১৯৯৫) এর মাধ্যমে শিশুশিল্পী হিসেবে চলচ্চিত্রে আত্মপ্রকাশ করেন। এরপর কিশোরবয়সে তিনি ক্রিকেট এর দিকে ঝুকে পড়েন। তিনি চলচ্চিত্রে আত্মপ্রকাশ এর পূর্বে নিয়মিত ক্রিকেট খেলতেন। ২০১৫ সালে সেলিব্রিটি ক্রিকেট লিগ এ তেলুগু ওয়ারিয়র্স ক্রিকেট দলের অধিনায়ক এর দায়িত্বও পালন করেছিলেন।
২০১৪ সালে ভিক্রম কুমারের হিট চলচ্চিত্র "মানাম" (২০১৪) এ আখিল বিশেষ দৃশ্যে অভিনয় করেছিলেন। আখিল তার বাবা, দাদা এবং ভাইয়ের সাথে কাজ করার কথা বর্ণনা করেছিলেন এইভাবে "স্নায়ুচাপ ছিল, কিন্তু কৌতুহলিও ছিলাম"। "মানাম" ২০১৪ সালের সবথেকে সফল চলচ্চিত্রগুলোর মধ্যে একটি ছিলো। চলচ্চিত্রটি অনেকগুলো পুরস্কার জিতে নেয়, এর মধ্যে ফিল্মফেয়ার বেস্ট ফিল্ম তেলুগুও রয়েছে। এরপর আখিল কিছু বড় ব্র‍্যান্ডের বিজ্ঞাপনেও অংশ নেন, যেমন: কার্বোন মোবাইল, মাউন্টেন ডিউ এবং টাইটান।
২০১৫ সালে আখিল ভি.ভি. ভিনায়েক পরিচালিত "আখিল" (২০১৫) চলচ্চিত্রের মাধ্যমে প্রধান চরিত্রে আত্মপ্রকাশ করেন। এই চলচ্চিত্রের জন্য আখিল থাইল্যান্ড থেকে দুই মাসের প্রশিক্ষণ গ্রহণ করেন ফাইটিং দৃশ্য ভালো করার জন্য। অভিনেতা নিতিন এর প্রযোজনায় ডিসেম্বর ২০১৪ সালে সিনেমাটির কাজ শুরু হয় এবং আখিল এর বিপরিতে সায়্যেশায়া অভিনয় করেছিলেন। সায়্যেশায়াও এই চলচ্চিত্রের মাধ্যমে আত্মপ্রকাশ করেছিলেন। চলচ্চিত্রটি সমালোচকদের মোটেও পছন্দ হয়নি এবং বক্স অফিসে এটি মুখ থুবরে পরে। এর কারণে তিনি দুই বছরের বিরতি নেন। তার দৃতীয় চলচ্চিত্র "হ্যালো" (২০১৭) পরিচালনা করেন "মানাম" খ্যাত পরিচাল্ক ভিক্রম কুমার। এটি ২২ ডিসেম্বর ২০১৭ সালে মুক্তি পায়, কিন্তু আরেকটি চলচ্চিত্র "মিডল ক্লাস আব্বায়ি" এর কারণে চলচ্চিত্র সমালোচকদের প্রশংসার পরেও এটি তেমন আয় করতে পারেনি। আখিল সম্প্রতি ভেন্কি আতলুরি এর পরিচালনায় "মিঃ মজনু" চলচ্চিত্রে কাজ করেছেন। এতে তার বিপরিতে কাজ করেছেন নিধি আগারওয়াল। চলচ্চিত্রটি ২৫ জানুয়ারি ২০১৯ সালে মুক্তি পেয়েছে।
তিলকপুর, নেপাল

তিলকপুর দক্ষিণ নেপালের লুম্বিনী অঞ্চলের নওলাপারসি জেলার একটি গ্রাম উন্নয়ন সমিতি। ১৯৯১ সালে নেপাল আদমশুমারির উপাত্ত অনুযায়ী এর জনসংখ্যা হল ৬৫৪৪।
জাফরপুর রেলওয়ে স্টেশন

জাফরপুর রেলওয়ে স্টেশন হচ্ছে বাংলাদেশের জয়পুরহাট জেলার আক্কেলপুর উপজেলায় অবস্থিত একটি রেলওয়ে স্টেশন।
ইটাহার রেলওয়ে জংশন

ইটাহার রেলওয়ে জংশন পশ্চিমবঙ্গের উত্তর দিনাজপুর জেলার একটি ছোট রেলস্টেশন। এর কোড হল ITHAR । এটি ইটাহার শহরকে পরিষেবা দিয়ে থাকে। স্টেশনটি দুটি প্ল্যাটফর্ম নিয়ে গঠিত। প্ল্যাটফর্মগুলি সুগঠিত নয়। এতে পানি ও স্যানিটেশন সহ অনেক সুযোগ-সুবিধার অভাব রয়েছে।
পারভেজ রব

পারভেজ রব একজন বাংলাদেশি সুরকার ও সঙ্গীত পরিচালক ছিলেন যিনি ৭৫ টি চলচ্চিত্রে সঙ্গীত পরিচালনা করেছিলেন। তার বাবা আব্দুর রব পাকিস্তান আমলে এমএনএ ছিলেন। তিনি বাংলাদেশি কণ্ঠশিল্পী ও সঙ্গীত পরিচালক আপেল মাহমুদের চাচাতো ভাই।
পারভেজ রব তিনি বাংলাদেশ সাংস্কৃতিক পরিষদের প্রতিষ্ঠাতা সাংগঠনিক সম্পাদক ছিলেন। তিনি ২০১৯ সালের ৫ সেপ্টেম্বর সড়ক দুর্ঘটনায় ৫৬ বছর বয়সে মৃত্যুবরণ করেন।
মীর্জা নগর নবাব বাড়ি

মীর্জা নগর নবাব বাড়ি বাংলাদেশ এর যশোর জেলার কেশবপুর উপজেলায় অবস্থিত এক ঐতিহাসিক জমিদার বাড়ি। 
কবে নাগাদ এবং কার হাত ধরে এই বাড়িটি প্রতিষ্ঠিত হয়েছে তার কোনো সঠিক তথ্য পাওয়া যায়নি। শুধুমাত্র মোঘল শাসনামলে কোনো এক মোঘল ফৌজদার এই বাড়িটি নির্মাণ করেছেন বলে জানা যায়। তবে এই বাড়িটি স্থানীয়দের কাছে গোসল করার কক্ষ যাকে আরবি ভাষায় হাম্মামখানা বলা হয় এর জন্য বিশেষভাবে পরিচিত। কারণ তখনকার সময়ে গোসল করার জন্য এইরকম আধুনিক পদ্ধতি কমই ছিল।
এখানে বসবাসের জন্য ভবন, গোসলের কক্ষ (হাম্মামখানা), ও তৎকালীন পানির কুয়াসহ আরো অনেক কিছু রয়েছে।
হোসেন কুলী বেগ

খান-ই-জাহান হোসেন কুলী বেগ মুঘল সম্রাট আকবরের অধীনে একজন উচ্চপদস্থ সেনাপতি ছিলেন। তার উপাধী ছিলো"খান-ই-জাহান" এবং ১৫৭৫ সালে সম্রাট আকবর তাকে এই উপাধি দিয়ে বাংলার সুবাহদার নিযুক্ত করেন।
হোসেন কুলী বেগের জন্ম সাল সম্পর্কে কিছু জানা যায় না; তবে তিনি ছিলেন ওয়ালী বেগ জুল-কদরের পুত্র এবং বৈরাম খান খান-ই-খানানের ভাগ্নে।
মুগল সম্রাট আকবরের সেনাবাহিনীর একজন সাধারণ সৈনিক হিসেবে তার কর্মজীবন শুরু করে তিনি বৈরাম খানের বিদ্রোহকালে তার পিতাসহ বৈরাম খানের পক্ষ গ্রহণ করলে বৈরাম খানের পতনের পর বন্দি হোন এবং কিছুদিন কারাভোগের পর ক্ষমা প্রাপ্ত হয়ে পূর্ব পদে পুনর্বহাল হোন।
১৫৭৮ সালের ১৯ ডিসেম্বর তিনি মারা যান।
পল বার্টন

পল টমাস বার্টন (; জন্ম: ৯ অক্টোবর, ১৯৩৫) ওয়েলিংটনে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬৩ সময়কালে নিউজিল্যান্ডের পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেন পল বার্টন। দলে তিনি মূলতঃ ডানহাতি ব্যাটসম্যান হিসেবে খেলতেন।
১৯৫৪-৫৫ মৌসুম থেকে ১৯৬৭-৬৮ মৌসুম পর্যন্ত পল বার্টনের প্রথম-শ্রেণীর খেলোয়াড়ী জীবন চলমান ছিল।
সচরাচর তিন কিংবা চার নম্বরে ব্যাটিংয়ে নামতেন পল বার্টন। খেলোয়াড়ী জীবনের সবটুকু সময়ই ওয়েলিংটনের পক্ষে খেলেছেন। তন্মধ্যে, ১৯৬০-৬১ মৌসুমে অকল্যান্ডের বিপক্ষে ব্যক্তিগত সর্বোচ্চ ১১৮ রান করেন।
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন। ৮ ডিসেম্বর, ১৯৬১ তারিখে ডারবানে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১৫ মার্চ, ১৯৬৩ তারিখে ক্রাইস্টচার্চে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৬১-৬২ মৌসুমে নিউজিল্যান্ড দলের সাথে দক্ষিণ আফ্রিকা গমন করেন। ডারবানে স্বাগতিক দলের বিপক্ষে অভিষেক টেস্টে মনোরম অর্ধ-শতরানের ইনিংস খেলেছিলেন। একই সিরিজের চূড়ান্ত টেস্টে ১০৯ রানের দূর্দান্ত ইনিংস উপহার দেন। পোর্ট এলিজাবেথের ঐ ইনিংসটি সাড়ে চার ঘণ্টাব্যাপী নিখুঁত ও পরিচ্ছন্ন ছিল। খেলায় এটিই একমাত্র সেঞ্চুরির ঘটনা ছিল। ৪০ রানে জয় পেয়ে নিউজিল্যান্ড দল সিরিজ সমতা আনে। সমগ্র সিরিজে ৩০.০০ গড়ে ২৪০ রান তুলেন। দলে স্থান পাকাপোক্ত করেন।
১৯৬২-৬৩ মৌসুমে সফরকারী ইংল্যান্ডের বিপক্ষে খেলেন। তবে, তিন টেস্টে অংশ নিয়ে মাত্র ৪৫ রান তুলতে সক্ষম হন। ফলশ্রুতিতে দল নির্বাচকমণ্ডলী তাকে আর পরবর্তীতে কোন খেলার অংশগ্রহণের সুযোগ দেয়নি।
মনিগ্রাম

মণিগ্রাম ভারতের পশ্চিমবঙ্গ রাজ্যের মুর্শিদাবাদ জেলার জঙ্গীপুর মহকুমার সাগরদিঘি সমষ্টি উন্নয়ন ব্লকের একটি গ্রাম এবং একটি গ্রাম পঞ্চায়েত।
মনিগ্রাম গ্রাম পঞ্চায়েতের গ্রামগুলি হ'ল: ফুলবাড়ী 
আরজি বলরামবাটি, বলরামবাটি, ভূমিহার, চাঁদপাড়া, দোগাছি, হরিরামপুর, হাটপাড়া, কান্তনগর, করলা, খেরুর, কিসমতগাদি এবং মণিগ্রাম।
ভারতের ২০১১ সালের আদমশুমারি অনুসারে মনিগ্রামের মোট জনসংখ্যা হল ৪,১৬২ জন, যার মধ্যে ২,১২৪ জন (৫১%) পুরুষ এবং ২,০৩৮ জন (৪৯%) মহিলা ছিলেন। ৬ বছরের কম বয়স্ক জনসংখ্যা ছিল ৫৩৫ জন। মনিগ্রামে সাক্ষর মানুষের সংখ্যা ছিল ২,৩৭৮ জন (৬ বছরেরও বেশি বয়স্ক জনসংখ্যা ৫৫.৫৬%)।
মণিগ্রামে পশ্চিমবঙ্গ বিদ্যুৎ উন্নয়ন কর্পোরেশনের সাগরদিঘি তাপবিদ্যুৎ কেন্দ্রটি ২০০২ সালে চালু হয়, যার ক্ষমতা ছিল ২ x ৩০০ মেগাওয়াট। পরবর্তীতে এটি ৫০০ মেগাওয়াট ক্ষমটার দুটি ইউনিট দ্বারা সম্প্রসারিত করার কাজ শুরু হয়। ২০১৫ এবং২০১৭ সালে সম্প্রসারণ ইউনিট দুটি পর্যায় ক্রমে চালু করা হয়।
মণিগ্রাম রেলওয়ে স্টেশনটি বারহরওয়া-আজিমগঞ্জ-কাটোয়া লুপ লাইনে জঙ্গিপুর রোড - আজিমগঞ্জ শাখায় অবস্থিত। এই স্টেশনটি এই এলাকার যোগাযোগের প্রধান কেন্দ্র।
"সাগরদীঘি শিক্ষক প্রশিক্ষণ কলেজ" ২০০৯ সালে মণিগ্রামে প্রতিষ্ঠিত হয়। কল্যাণী বিশ্ববিদ্যালয়ের সাথে যুক্ত এই কলেজে বি. এড এবং ডি এল এড কোর্স প্রদান করা হয়।
মণিগ্রামের করাইয়া উচ্চ বিদ্যালয় ১৯৪৩ সালে মণিগ্রামে প্রতিষ্ঠিত হয়েছিল। এটি ষষ্ঠ থেকে দ্বাদশ শ্রেণি পর্যন্ত একটি বাংলা মাধ্যমের বিদ্যালয়। সাগরদিঘি তাপ বিদ্যুৎ বিদ্যালয়টি ২০০৯ সালে মণিগ্রামে প্রতিষ্ঠিত হয়। এটি বাংলা এবং ইংরেজি মাধ্যমের একটি প্রতিষ্ঠান। এখানে ষষ্ঠ থেকে দ্বাদশ শ্রেণি পর্যন্ত পঠন পাঠনের ব্যবস্থা রয়েছে।
ডন বসকো ইংলিশ মাধ্যমের বিদ্যালয় মনিগ্রাম ২০১৫ সালে মনিগ্রামে প্রতিষ্ঠিত হয়।
বৃহত্তর হায়দ্রাবাদের বিভিন্ন নগরাঞ্চলগুলির ব্যুৎপত্তি

বৃহত্তর হায়দ্রাবাদের বিভিন্ন নগরাঞ্চলগুলির ৪০০ বছরেরও পুরনো কুতুব শাহী রাজবংশের সময় থেকেই একটি অনন্য মৌখিক ইতিহাস রয়েছে এবং তাদের নামকরণ করা হয়েছে বিভিন্ন লোক এবং জিনিসগুলির নামানুসারে। কিছু কিছু স্থানের নামে একটি জনপ্রিয় বাসভবন বা কাঠামোর নাম নামকরণ করা হয়েছে (যেমন ফালকনুমা, কোটি, লাল দরজা ইত্যাদি) আবার বহু স্থানের নাম বিভিন্ন ব্যক্তিত্বদের নামে নামকরণ করা হয়েছে। বৃহত্তর হায়দ্রাবাদের বিভিন্ন নগরাঞ্চলগুলির নামগুলি শহরের প্রধান দুইটি ভাষা তেলুগু ভাষা ও উর্দুতে রয়েছে। নিম্নে রয়েছে হায়দ্রাবাদের বিভিন্ন স্থানীয় অঞ্চল, পাড়া এবং রাস্তাগুলির একটি তালিকা এবং তাদের ব্যুৎপত্তি সম্পর্কিত তথ্য।
সুলীপর্ণ লাওমি

সুলীপর্ণ লাওমি (; জন্ম ২২ জানুয়ারি ১৯৯৮) একজন থাই ক্রিকেটার। তিনি ফেব্রুয়ারি ২০১৭ সালে ২০১৭ মহিলা ক্রিকেট বিশ্বকাপ বাছাইপর্বে থাইল্যান্ড জাতীয় মহিলা ক্রিকেট দলের হয়ে প্রথম খেলেন। টুর্নামেন্টে তিনি থাইল্যান্ডের হয়ে সর্বোচ্চ ৪ উইকেট শিকার করেন।
২০১৮ সালের জুনে তাকে থাইল্যান্ডের স্কোয়াডে আইসিসি মহিলা বিশ্ব টি-টোয়েন্টি বাছাইপর্ব প্রতিযোগিতার জন্য স্থান দেওয়া হয়। ৩ জুন ২০১৮ সালে ২০১৮ মহিলা টি-টোয়েন্টি এশিয়া কাপে থাইল্যান্ডের হয়ে মহিলাদের টুয়েন্টি২০ আন্তর্জাতিক (ডব্লিউটি২০আই) ক্রিকেটে তার অভিষেক হয়।
আগস্ট ২০১৯ এ স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় থাইল্যান্ড দলের হয়ে খেলেন তিনি। প্রতিযোগিতার সেমি ফাইনাল খেলায় পাপুয়া নিউ গিনির বিপরীতে ৪ ওভারে ৫ রান দিয়ে ১টি উইকেট লাভ করে। ফলে দলের সবচেয়ে মিতব্যয়ী বোলার হিসাবে ম্যান অব দ্য ম্যাচ মনোনীত হন।
হাটখালী ইউনিয়ন

হাটখালী ইউনিয়ন বাংলাদেশের রাজশাহী বিভাগের পাবনা জেলার সুজানগর উপজেলা একটি ইউনিয়ন।
পাবনা জেলার সুজানগর উপজেলার সুজানগর থানায় অবস্থিত। উত্তরে রানীনগর ইউনিয়ন, দক্ষিণে নাজিরগঞ্জ ইউনিয়ন, পূর্বে সাগরকান্দি ইউনিয়ন ও পশ্চিমে মানিকহাট ইউনিয়ন 
আয়তনঃ ২৬.৮৫ কিলোমিটর। জনসংখ্যা নারী ৯১০০ জন। পুরুষ ১১০২৯ জন। মোট ২০১২৯ জন। (জন্মনিবন্ধন রেজিঃ অনুযায়ী)। ভোটার সংখ্যা-১০৮৯০জন।
শিক্ষার হার : ৭৫%
বর্তমান চেয়ারম্যান- ফিরোজ আহমেদ খান
১।শোলাকুড়া সমাজ কল্যাণ ফাউন্ডেশন 
২।মানবসেবাই বড় কল্যাণ সংগঠন